**SUOMEN PALLOLIITON SEURATOIMIJAN MERKKI**

Seuratoimijan merkki on tarkoitettu annettavaksi Suomen Palloliittoon kuuluvien seurojen

jalkapalloilun parissa toimineille vapaaehtoistyöntekijöille ja muille toimijoille.

Seuratoimijan merkin saaminen edellyttää säännöllisesti toistuvaa työskentelyä seuran hyväksi.

Esimerkkinä seuratoiminnasta ovat seuran hallintotehtäviin, valmennus-, joukkueenjohto tai huoltotehtäviin osallistuminen sekä seuran erilaisiin tapahtumiin osallistuminen eri tehtävissä.

Myös seuran julkaisujen tekemiseen osallistuminen luetaan seuratoiminnaksi. Pelaaja-ansioita ei huomioida seuratoimijan merkkiin liittyen.

**I. Seuratoimijan perusmerkki**

Merkin saamisen edellytys on vähintään kahden vuoden toiminta seuran vapaaehtoistyöntekijänä.

**II. Seuratoimijan hopeinen merkki**

Merkin saamisen edellytys on vähintään 10 vuoden toiminta seuran/seurojen vapaaehtoistyöntekijänä.

Seuratoimijan perusmerkin ja seuratoimijan hopeisen merkin myöntää seuran johtokunta/hallitus ja jakaa seuran omassa tilaisuudessa.

**III. Seuratoimijan kultainen merkki**

Merkin saamisen edellytys on vähintään 25 vuoden toiminta seuran/seurojen vapaaehtoistyöntekijänä.

Seuratoimijan kultaisen merkin myöntää SPL:n ansiomerkkivaliokunta seuran/piirin tai

luotettavan jalkapallotoimijan esityksestä. Merkki jaetaan seuran tai piirin tilaisuudessa.

**IV. Seuratoimijan timanttinen merkki**

Merkin saamisen edellytys on vähintään 50 vuoden toiminta seuran/seurojen vapaaehtoistyöntekijänä.

Seuratoimijan timanttisen merkin myöntää SPL:n ansiomerkkivaliokunta seuran/piirin tai luotettavan jalkapallotoimijan esityksestä. Merkki jaetaan liiton tai piirin tilaisuudessa tai seuran juhlatilaisuudessa.

Timanttisen merkin kustantaa SPL, muut merkit kustantaa merkin hakija.